hvad betyder e-foran?
e-foran er et sjovt fænomen, der opstod i slutningen af det tyvende århundrede. her begyndte visse typer, oftest karakteriseret ved firkantede briller og kort sort hår, at sætte “e” foran alting.
tilsyneladende betød det lille “e” meget. for mange af disse e-virksomheder fik en masse e-penge uden at have så meget som et e-produkt, eller endsige en holdbar forretningsmodel. når bare der stod e-foran, var der bonus ved kasse et!
det døde så lidt igen, men så kommer der jo altid en ny trend. lige for tiden skal det hele, helst kunne kaldes “web 2.0” – og gerne med et permanent beta-skilt, så ruller venture milliarderne ind 🙂